ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Δεκεμβρίου 1994 για την έγκριση του ετήσιου προγράμματος μέτρων που υπέβαλε η ελληνική κυβέρνηση το 1994 σχετικά με την αναδιάρθρωση του συστήματος των γεωργικών ερευνών στην Ελλάδα (Το κείμενο στην ελληνική γλώσσα είναι το μόνο αυθεντικό) (94/786/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση του Συμβουλίου 85/360/ΕΟΚ της 16ης Ιουλίου 1985 σχετικά με την αναδιάρθρωση του συστήματος των γεωργικών ερευνών στην Ελλάδα (1), όπως τροποποιήθηκε για τελευταία φορά με την απόφαση 92/582/ΕΟΚ (2), και ιδίως το άρθρο 4,

Εκτιμώντας:

ότι σύμφωνα με το άρθρο 4 παράγραφος 1 της απόφασης 85/360/ΕΟΚ η ελληνική κυβέρνηση υπέβαλλε το ετήσιο πρόγραμμα μέτρων που περιλαμβάνει:

- την έκθεση επί της εμπειρίας που αποκτήθηκε κατά την εφαρμογή του προγράμματος το προηγούμενο έτος (έτος 1993),

- το πρόγραμμα μέτρων που προβλέπονται για το επόμενο έτος (έτος 1995)-

ότι το πρόγραμμα που υποβλήθηκε είναι σε θέση να εξασφαλίσει την επίτευξη του στόχου που είχε τεθεί, δηλαδή την καθιέρωση στην Ελλάδα ενός συστήματος στατιστικών ερευνών στο γεωργικό τομέα που θα ικανοποιεί τις κοινοτικές απαιτήσεις όσον αφορά τη στατιστική πληροφόρηση στον τομέα αυτόν-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών-

ότι η κοινοτική συνεισφορά στις προβλεπόμενες για το έτος 1995 δαπάνες πρέπει, προσωρινά, να περιοριστεί στο επίπεδο των πιστώσεων που είναι διαθέσιμες στον προϋπολογισμό 1994 και ότι το υπόλοιπο θα χορηγηθεί όταν γίνουν γνωστά τα διαθέσιμα και ο προϋπολογισμός του 1995,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ετήσιο πρόγραμμα μέτρων, που υπέβαλε το 1994 η ελληνική κυβέρνηση, εγκρίνεται. Η κοινοτική συνεισφορά στις προβλεπόμενες για το έτος 1995 δαπάνες περιορίζεται, προσωρινά, σε 750 000 Ecu. Το υπόλοιπο θα χορηγηθεί με την επιφύλαξη ότι οι αναγκαίες πιστώσεις θα είναι διαθέσιμες στον προϋπολογισμό του οικονομικού έτους 1995.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 2 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 191 της 23. 7. 1985, σ. 53.

(2) ΕΕ αριθ. L 394 της 31. 12. 1992, σ. 28.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1994 για τη σύναψη συμφωνίας, υπό μορφή ανταλλαγής επιστολών, όσον αφορά την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (94/829/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβερνήσεως της Γροιλανδίας, αφετέρου, που υπογράφηκε στις 13 Μαρτίου 1984 (3), λήγει στις 31 Ιανουαρίου 1995-

ότι, σύμφωνα με το άρθρο 15, εφόσον δεν υπάρχει καταγγελία της συμφωνίας εκ μέρους ενός από τα συμβαλλόμενα μέρη, η συμφωνία θα παραταθεί για μία ακόμη περίοδο έξι ετών-

ότι διεξήχθηκαν διαπραγματεύσεις με σκοπό την τροποποίηση της συμφωνίας ούτως ώστε να συμπεριληθούν διατάξεις για την προώθηση της ίδρυσης ενώσεων επιχειρήσεων και μεικτών εταιρειών στον αλιευτικό τομέα μεταξύ των πλοιοκτητών της Κοινότητας και των επιχειρήσεων της Γροιλανδίας-

ότι είναι προς το συμφέρον της Ευρωπαϊκής Κοινότητας να εγκρίνει τη συμφωνία υπό μορφή ανταλλαγής επιστολών, για την τροποποίηση της αλιευτικής συμφωνίας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών όσον αφορά την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβερνήσεως της Δανίας και της τοπικής κυβερνήσεως της Γροιλανδίας, αφετέρου, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Δεκεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. C 282 της 8. 10. 1994, σ. 6.

(2) ΕΕ αριθ. C 341 της 5. 12. 1994.

(3) ΕΕ αριθ. L 29 της 1. 2. 1985, σ. 9.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1994 σχετικά με τον κατάλογο των προγραμμάτων ελέγχου που αποσκοπούν στην πρόληψη των ζωονόσων και στη χρηματοδότηση των οποίων μπορεί να συμμετάσχει η Κοινότητα το 1995 (94/756/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 32,

Εκτιμώντας:

ότι, προκειμένου να καταρτιστεί ο κατάλογος των προγραμμάτων ελέγχου που αποβλέπουν στην πρόληψη των ζωονόσων και στα οποία μπορεί να συμμετάσχει χρηματοδοτικά η Κοινότητα στο πλαίσιο του έτους 1995, καθώς επίσης και το προτεινόμενο ποσοστό και ύψος της συμμετοχής αυτής για κάθε πρόγραμμα, πρέπει να ληφθεί υπόψη τόσο το ενδιαφέρον που παρουσιάζει κάθε πρόγραμμα για την Κοινότητα όσο και το ύψος των διαθεσίμων πιστώσεων-

ότι, σε θέματα ζωονόσων, η Επιτροπή με την απόφαση 94/507/ΕΚ (3) ενέκρινε το πρόγραμμα για την εποπτεία και τον έλεγχο της σαλμονέλλας που υπέβαλε η Δανία-

ότι η Δανία παρέσχε στην Επιτροπή όλα τα στοιχεία εκείνα που καθιστούν δυνατή την εκτίμηση του ενδιαφέροντος που παρουσιάζει για την Επιτροπή να προβλέψει, για το έτος 1995, χρηματοδοτική συμμετοχή της-

ότι το πρόγραμμα που εμφαίνεται στον κατάλογο που προβλέπεται από την παρούσα απόφαση πρέπει να αποτελέσει το αντικείμενο μεταγενέστερης μεμονωμένης έγκρισης-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα, το 1995, μπορεί να συμμετάσχει χρηματοδοτικά στην εφαρμογή του προγράμματος που περιλαμβάνεται στον κατάλογο που εμφαίνεται στο παράρτημα.

2. Για το πρόγραμμα που αναφέρεται στην παράγραφο 1, το προτεινόμενο ποσοστό και ύψος της χρηματοδοτικής συμμετοχής της Κοινότητας καθορίζονται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 203 της 6. 8. 1994, σ. 25.

ΠΑΡΑΡΤΗΜΑ

"" ID="1">Σαλμονέλωση στα πουλερικά> ID="2">Δανία> ID="3">50 %> ID="4">660 000">
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Σεπτεμβρίου 1994 σχετικά με το διορισμό τριών μελών της Επιτροπής των Περιφερειών (94/649/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής των Περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),

Εκτιμώντας ότι τρεις έδρες μελών της εν λόγω επιτροπής είναι κενές λόγω της παραίτησης των κυρίων Per Kaalund, Poul Christensen και Hilmar Solund, οι οποίες γνωστοποιήθηκαν στο Συμβούλιο στις 13 Ιουλίου 1994,

Έχοντας υπόψη την πρόταση της δανικής κυβέρνησης,

ΑΠΟΦΑΣΙΖΕΙ:

Άρθρο μόνο

Οι κύριοι Soren Madsen, Bent Hansen και Thorkild Simonsen διορίζονται μέλη της Επιτροπής των Περιφερειών σε αντικατάσταση των κυρίων Per Kaalund, Poul Christensen και Hilmar Solund και για το υπόλοιπο διάστημα της θητείας τους, δηλαδή έως τις 25 Ιανουαρίου 1998.

Βρυξέλλες, 19 Σεπτεμβρίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Σεπτεμβρίου 1994 για τον διορισμό μέλους της Επιτροπής Περιφερειών (94/661/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας ότι μια έδρα μέλους της εν λόγω Επιτροπής είναι κενή λόγω της παραίτησης του κ. Herbert Guenther, η οποία κοινοποιήθηκε στο Συμβούλιο στις 14 Σεπτεμβρίου 1994,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Lothar Klemm διορίζεται μέλος της Επιτροπής Περιφερειών σε αντικατάσταση του κ. Herbert Guenther για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Βρυξέλλες, 26 Σεπτεμβρίου 1994.

Για το Συμβούλιο

Ο Πρόεδρος

M. WISSMANN

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Σεπτεμβρίου 1994 για την τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων οι οποίοι έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (94/608/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία του Συμβουλίου 89/556/ΕΟΚ της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων βοοειδών εκτροφής (1), όπως τροποποιήθηκε τελευταία από την απόφαση 94/113/ΕΚ της Επιτροπής (2), και ιδίως το άρθρο 8,

Εκτιμώντας:

ότι η απόφαση 92/452/ΕΟΚ της Επιτροπής (3), όπως τροποποιήθηκε τελευταία από την απόφαση 94/387/ΕΚ (4), καθορίζει έναν κατάλογο εγκεκριμένων ομάδων συλλογής εμβρύων σε τρίτες χώρες για την εξαγωγή εμβρύων κατοικιδίων ζώων στην Κοινότητα-

ότι οι αρμόδιες αρχές των Ηνωμένων Πολιτειών της Αμερικής έχουν προωθήσει τροποποίηση του καταλόγου των ομάδων-

ότι καθίσταται τώρα αναγκαίο να τροποποιηθεί ο κατάλογος των εγκεκριμένων ομάδων όσον αφορά τις Ηνωμένες Πολιτείες της Αμερικής-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος 3 του παραρτήματος της απόφασης 92/452/ΕΟΚ τροποποιείται ως εξής:

Προστίθεται η ακόλουθη ομάδα συλλογής εμβρύων.

"" ID="1">" 940Η071> ID="2">Moulton Embryos> ID="3">Dr Virgil J. Brown"">

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 10. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 250 της 29. 8. 1992, σ. 40.

(4) ΕΕ αριθ. L 176 της 9. 7. 1994, σ. 27.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Σεπτεμβρίου 1994 για ορισμένα μέτρα προστασίας από τα αλιευτικά προϊόντα και τα δίθυρα μαλάκια καταγωγής και προελεύσεως Αλβανίας (Κείμενο που παρουσιάζει ενδιαφέρον για τον ΕΟΧ) (94/621/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 1,

την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 1,

Εκτιμώντας:

ότι έχουν διαπιστωθεί περιπτώσεις χολέρας στην Αλβανία-

ότι η παρουσία της χολέρας στην Αλβανία μπορεί να αποτελεί σοβαρό κίνδυνο για τη δημόσια υγεία- ότι πρέπει να θεσπισθούν επειγόντως σε κοινοτικό επίπεδο τα αναγκαία μέτρα προστασίας όσον αφορά τα αλιευτικά προϊόντα και τα δίθυρα μαλάκια-

ότι, ελλείψει υγειονομικών εγγυήσεων εκ μέρους των αλβανικών αρχών, πρέπει να απαγορευθούν οι εισαγωγές αλιευτικών προϊόντων και δίθυρων μαλακίων καταγωγής ή προελεύσεως Αλβανίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την εισαγωγή αλιευτικών προϊόντων και δίθυρων μαλακίων καταγωγής και προελεύσεως Αλβανίας.

Άρθρο 2

Τα κράτη μέλη τροποποιούν τα μέτρα που εφαρμόζουν στις εισαγωγές για να συμμορφωθούν με την παρούσα απόφαση και ενημερώνουν σχετικά την Επιτροπή.

Άρθρο 3

Η απόφαση αυτή εφαρμόζεται έως τις 31 Οκτωβρίου 1994.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 20 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 243 της 25. 8. 1992, σ. 27.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 62 της 15. 3. 1993, σ. 49.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουνίου 1994 που τροποποιεί για τέταρτη φορά την απόφαση 93/144/ΕΟΚ για ορισμένα μέτρα προστασίας σχετικά με τους σολομούς προελεύσεως Νορβηγίας (Κείμενο που παρουσιάζει ενδιαφέρον για τον ΕΟΧ) (94/452/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών που αφορούν την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ, και ιδίως το άρθρο 18 παράγραφος 7,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που αφορούν την οργάνωση κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 7,

Εκτιμώντας:

ότι, λόγω της εμφάνισης της λοιμώδους αναιμίας του σολομού στη Νορβηγία, η Επιτροπή με την απόφαση 93/144/ΕΟΚ (5), όπως τροποποιήθηκε τελευταία από την απόφαση 93/694/ΕΟΚ (6), απαγόρευσε την εισαγωγή σολομών του είδους Salmo Salar, ζωντανών ή νεκρών, μη απεντερωμένων, καταγωγής Νορβηγίας-

ότι θα πρέπει να παραταθεί η περίοδος εφαρμογής των εν λόγω μέτρων ούτως ώστε, υπό το φως των διαθέσιμων στοιχείων, να εκτιμηθεί η κατάσταση σχετικά με την παρούσα ασθένεια στην Νορβηγία-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 3 της απόφασης 93/144/ΕΟΚ, η ημερομηνία "30 Ιουνίου 1994" αντικαθίσταται από την ημερομηνία "30 Σεπτεμβρίου 1994".

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 27 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 243 της 25. 8. 1992, σ. 27.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 62 της 15. 3. 1993, σ. 49.

(5) ΕΕ αριθ. L 56 της 9. 3. 1993, σ. 48.

(6) ΕΕ αριθ. L 320 της 22. 12. 1993, σ. 40.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Φεβρουαρίου 1994 περί συνάψεως συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με την αμοιβαία αναγνώριση ορισμένων αλκοολούχων ποτών (94/357/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

τη σύσταση της Επιτροπής,

Εκτιμώντας:

ότι οι εξαγωγές αλκοολούχων ποτών της Κοινότητας αντιπροσωπεύουν σημαντικό μερίδιο του εμπορίου στον εν λόγω τομέα- ότι οι εξαγωγές αυτές εξελίσσονται ικανοποιητικά επειδή η ποιότητα των εν λόγω προϊόντων είναι αναγνωρισμένη στις αγορές των τρίτων χωρών-

ότι η εκ μέρους των τρίτων χωρών αναγνώριση, και ιδίως εκ μέρους των Ηνωμένων Πολιτειών της Αμερικής, των γεωγραφικών ονομασιών της Κοινότητας για τα αλκοολούχα ποτά αποτελεί ουσιαστική παράμετρο για τη διατήρηση και την αύξηση των εξαγωγών αυτών-

ότι η Κοινότητα μπορεί να συνάψει συμφωνία για προστασία και αμοιβαία αναγνώριση στον εν λόγω τομέα μόνο βάσει της αρχής της αμοιβαιότητας όπως ορίζεται στο άρθρο 11 του κανονισμού (ΕΟΚ) αριθ. 1576/89 του Συμβουλίου της 29ης Μαΐου 1989 για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αλκοολούχων ποτών (1)-

ότι είναι ανάγκη να επιτραπεί στη Γαλλική Δημοκρατία να διατηρήσει σε ισχύ τη συμφωνία υπό μορφή ανταλλαγής επιστολών με ημερομηνίες 2 Δεκεμβρίου 1970 και 18 Ιανουαρίου 1971 στο βαθμό που είναι σημπληρωματική της συμφωνίας η οποία αποτελεί το αντικείμενο της παρούσας απόφασης-

ότι οι διαπραγματεύσεις μεταξύ της Κοινότητας και των Ηνωμένων Πολιτειών της Αμερικής οδήγησαν σε μια συμφωνία η οποία αποτελεί συγκερασμό των πλεονεκτημάτων και για τα δύο μέρη,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για αμοιβαία αναγνώριση ορισμένων αλκοολούχων ποτών, συμπεριλαμβανομένων των συνοδευτικών επιστολών που επισυνάπτονται, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Επιτρέπεται στη Γαλλική Δημοκρατία να διατηρήσει σε ισχύ τη συμφωνία υπό μορφή ανταλλαγής επιστολών με ημερομηνίες 2 Δεκεμβρίου 1970 και 18 Ιανουαρίου 1971 στο βαθμό που είναι συμπληρωματική της συμφωνίας που αναφέρεται στο άρθρο 1.

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1, δεσμεύοντας την Κοινότητα.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 160 της 12. 6. 1989, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 3280/92 (ΕΕ αριθ. L 327 της 13. 11. 1992, σ. 3).
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαΐου 1994 για την τροποποίηση του άρθρου 5 σημείο 9 της οδηγίας 92/46/ΕΟΚ του Συμβουλίου όσον αφορά το σημείο ψύξης (94/330/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), και ιδίως το άρθρο 5 σημείο 9 δεύτερο εδάφιο,

Εκτιμώντας:

ότι, σύμφωνα με το άρθρο 5 σημείο 9 δεύτερο εδάφιο της οδηγίας 92/46/ΕΟΚ, ένα κράτος μέλος ζήτησε την επανεξέταση των απαιτήσεων που προβλέπονται στο άρθρο 5 σημείο 9 πρώτο εδάφιο, ιδίως όσον αφορά το σημείο ψύξης του θερμικά επεξεργασμένου γάλακτος αγελάδας που προορίζεται για κατανάλωση-

ότι σύμφωνα με τις διαθέσιμες στατιστικές μελέτες, η αξία του σημείου ψύξης του αγελαδινού γάλακτος που υπολογίζεται αμέσως μετά το άρμεγμα μπορεί αν ποικίλλει ανάλογα σε συνάρτηση με την εποχή, τη διατροφή και τη φυλή των αγελάδων γαλακτοπαραγωγής, την περίοδο αναπαραγωγής και θηλασμού καθώς και τις γεωγραφικές και κλιματολογικές συνθήκες-

ότι πρέπει να επιτραπεί η διάθεση στην αγορά του θερμικά επεξεργασμένου αγελαδινού γάλακτος του οποίου το σημείο ψύξης υπερβαίνει σε ορισμένες περιπτώσεις την αξία που ορίζεται στο άρθρο 5 σημείο 9 πρώτο εδάφιο της οδηγίας 92/46/ΕΟΚ- ότι η δυνατότητα αυτή πρέπει να περιορισθεί ώστε να παρέχονται όλες οι αναγκαίες εγγυήσεις στις περιπτώσεις που τα αποτελέσματα των ελέγχων που προβλέπονται στο παράρτημα Γ κεφάλαιο Ι μέρος Α σημείο 3β) αποδεικνύουν την έλλειψη ξένου ύδατος-

ότι οι υπόλοιπες απαιτήσεις του άρθρου 5 σημείο 9 πρώτο εδάφιο της οδηγίας 92/46/ΕΟΚ εξακολουθούν να αποτελούν το αντικείμενο στατιστικών και επιστημονικών μελετών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 σημείο 9 πρώτο εδάφιο της οδηγίας 92/46/ΕΟΚ, προστίθεται η ακόλουθη πρόταση:

"Εντούτοις, είναι αποδεκτό ένα σημείο ψύξης ανώτερο του -0,25oC υπό τον όρο ότι οι έλεγχοι που προβλέπονται στο παράρτημα Γ κεφάλαιο Ι μέρος Α σημείο 3β) αποδεικνύουν την απουσία ξένου ύδατος."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 14. 9. 1992, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαΐου 1994 για τροποποίηση της απόφασης 88/479/ΕΟΚ σχετικά με την έγκριση των μεθόδων ταξινόμησης των σφαγίων χοίρων στην Ισπανία (Το κείμενο στην ισπανική γλώσσα είναι το μόνο αυθεντικό) (94/337/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 88/479/ΕΟΚ (3), έχει εγκρίνει ορισμένες μεθόδους ταξινόμησης των σφαγίων χοίρων στην Ισπανία 7

ότι η ισπανική κυβέρνηση έχει ζητήσει από την Επιτροπή να εγκρίνει την εφαρμογή ενός νέου τύπου τον υπολογισμό της περιεκτικότητας σε άπαχο κρέας των σφαγίων, στο πλαίσιο μιας εκ των ήδη υφισταμένων μεθόδων ταξινόμησης, και έχει υποβάλει τα στοιχεία που απαιτούνται δυνάμει του άρθρου 3 του κανονισμού (ΕΟΚ) αριθ. 2967/85 της Επιτροπής (4) 7 ότι από την εξέταση αυτής της αίτησης, έχει αποδειχτεί ότι οι όροι που είναι αναγκαίοι για την έγκριση αυτού του νέου τύπου πληρούνται 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης του Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του σημείου 3 του δεύτερου μέρους του παραρτήματος της απόφασης 88/479/ΕΟΚ αντικαθίσταται από το ακόλουθο κείμενο:

«3. Η περιεκτικότητα του σφάγιου σε άπαχο κρέας υπολογίζεται με τον ακόλουθο τύπο:

^y = 61,56 + (-0,878 x1) + (0,157 x2)

όπου:

^y = εκτιμώμενο ποσοστό άπαχου κρέατος στο σφάγιο,

x1 = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσον του σφάγιου στο ύψος μεταξύ της τρίτης και της τέταρτης τελευταίας πλευράς,

x2 = πλάτος του μυός σε mm, το οποίο μετράται ταυτόχρονα και στο ίδιο σημείο με το x1 7

Ο τύπος ισχύει για τα σφάγια βάρους μεταξύ 50 και 100 kg.»

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 26 Μαΐου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 234 της 24. 8. 1988, σ. 20.

(4) ΕΕ αριθ. L 285 της 25. 10. 1985, σ. 39.